ԱՄՓՈՓԱԹԵՐԹ
«Հայաստանի Հանրապետության կառավարության 2013 թվականի մարտի 28-ի  թիվ 275-Ա որոշումը ուժը կորցրած ճանաչելու մասին» ՀՀ կառավարության որոշման նախագծի 
	1.   ՀՀ ֆինանսների նախարարություն
	18.10.2022թ.

	
	01/4-1/18127-2022

	ՀՀ ֆինանսների նախարարությունը «Հայաստանի Հանրապետության կառավարության 2013 թվականի մարտի 28-ի թիվ 275-Ա որոշումն ուժը կորցրած ճանաչելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունի:
	Ընդունվել է ի գիտություն


	2․   Կադաստրի կոմիտե
	18.10.2022թ.

	
	ՍԹ/11448-2022

	   Ի պատասխան ՀՀ վարչապետի աշխատակազմի ղեկավարի 2022 թվականի հոկտեմբերի 18-ի N 02/16.3/34139-2022 գրության` «Հայաստանի Հանրապետության կառավարության 2013 թվականի մարտի 28-ի թիվ 275-Ա որոշումը ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.

   Հաշվի առնելով այն հանգամանքը, որ Նախագծում նշված չէ որոշումն ուժի մեջ մտնելու հստակ ժամկետ, առաջարկում ենք՝

   1. Նախագծի 2-րդ կետում «պայմանագիրը» բառից հետո «2022 թվականի հոկտեմբերի 20-ից համարվում է դադարեցված:» բառերը փոխարինել «համարվում է դադարեցված սույն որոշումն ուժի մեջ մտնելու պահից:» բառերով,

   2.  Դրան համապատասխան՝ Նախագծի 3-րդ կետի 1-ին ենթակետում «2022 թվականի հոկտեմբերի 20-ից» բառերը հանել:


	Չի ընդունվել 

«Նորմատիվ ակտերի մասին օրենքի 23-րդ հոդվածի 6-րդ մասի համաձայն անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ:

	3․ Տարածքային կառավարման և ենթակառուցվածքների նախարարություն
	18.10.2022

	
	ԳՍ//27872-2022

	«Հայաստանի Հանրապետության կառավարության 2013 թվականի մարտի 28-ի թիվ 275-Ա որոշումն ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ ՀՀ տարածքային կառավարման և ենթակառուցվածքների նախարարությունն առաջարկում է վերանայել Նախագծի 3-րդ կետում նշված ժամկետը՝ սահմանելով ողջամիտ ժամկետ, իսկ 2-րդ կետը խմբագրել՝ առաջնորդվելով «Գույքի նկատմամբ իրավունքների պետական գրանցման մասին» ՀՀ օրենքի 35-րդ հոդվածի 3-րդ մասի 3-րդ կետի պահանջներով։
Միաժամանակ հաշվի առնելով, որ համաձայն ՀՀ կառավարության 2022թ. հուլիսի 14-ի թիվ 1091-Ն որոշման՝ քաղաք Երևան Զաքարիա Քանաքեռցու 74 հասցեում գտնվող անշարժ գույքը պետք է անհատույց անժամկետ օգտագործման իրավունքով ամրացվեր «Ոստիկանության տեսալուսանկարահանող էլեկտրոնային համակարգերի կառավարման կենտրոն» ՊՈԱԿ-ին, նշված որոշման 7-րդ կետի կատարումն ամբողջությամբ ապահովելու նպատակով առաջարկում ենք համապատասխան փոփոխություններ կատարել նաև ՀՀ կառավարության 2022թ. հուլիսի 14-ի թիվ 1091-Ն որոշման մեջ՝ առաջնորդվելով ՀՀ կառավարության 2021 թվականի փետրվարի 25-ի «Կառավարության աշխատակարգը հաստատելու մասին» N 252-Լ որոշմամբ հաստատված աշխատակարգի 124-րդ կետով սահմանված պահանջներով։   
	Չի ընդունվել 
Հայաստանի Հանրապետության կառավարությանն առընթեր պետական գույքի կառավարման վարչության և «Սեքյուրիթի Դրիմ» սահմանափակ պատասխանատվությամբ ընկերության միջև 2013 թվականի հուլիսի 13-ին կնքված «Ոչ բնակելի տարածքի անհատույց օգտագործման թիվ 108/0013 պայմանագիրի 7-րդ կետի 7․2-րդ ենթակետի համաձայն՝ պայմանագրի գործողությունը կարող է դադարել ՀՀ կառավարության համապատասխան որոշմամբ կամ կողմերի համաձայնությամբ՝ ցանկացած այլ ժամկետում՝ երկու ամիս առաջ այդ մասին ծանուցելով մյուս կողմին, ինչը ձևակերպվում է նոտարական վավերացմամբ համաձայնագրով։

ՀՀ կառավարության 2022թ. հուլիսի 14-ի թիվ 1091-Ն որոշման մեջ փոփոխություններ կատարելու անհրաժեշտությունը բացակայում է, քանի որ նշված որոշմամբ կարգավորված է «Ոստիկանության տեսալուսանկարահանող էլեկտրոնային համակարգերի կառավարման կենտրոն» ՊՈԱԿ-ին անշարժ գույք ամրացնելու հետ կապված հարաբերությունները և նշված որոշման 7-րդ կետի կատարման աշխատանքները ընթացքի մեջ են։

«Կառավարության աշխատակարգը հաստատելու մասին» N 252-Լ որոշմամբ հաստատված աշխատակարգի 124-րդ կետի համաձայն իրավական ակտերով պետական և տեղական ինքնակառավարման մարմինների համար սահմանված ժամկետները կարող են փոփոխվել՝ այդ իրավական ակտերում փոփոխություններ կատարելու միջոցով: Ժամկետների փոփոխման վերաբերյալ նախագծերը կարող են ներկայացվել ժամկետը լրանալուց ողջամիտ ժամկետ առաջ: Արդեն իսկ լրացած ժամկետները փոփոխման ենթակա չեն:

	4․ Արդարադատության նախարարություն
	18.10.2022

	
	01/27.4/46023-2022

	«Հայաստանի Հանրապետության կառավարության  2013 թվականի մարտի 28-ի թիվ 275-Ա որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը.

  Նախագծով նախատեսվում է ուժը կորցրած ճանաչել Հայաստանի Հանրապետության կառավարության 2013 թվականի մարտի 28-ի «Անհատույց օգտագործման իրավունքով գույք տրամադրելու մասին» թիվ 275-Ա որոշումը և սահմանել, որ Հայաստանի Հանրապետության կառավարությանն առընթեր պետական գույքի կառավարման վարչության և «Սեքյուրիթի Դրիմ» սահմանափակ պատասխանատվությամբ ընկերության միջև 2013 թվականի հուլիսի 13-ին կնքված «Ոչ բնակելի տարածքի անհատույց օգտագործման թիվ 108/0013 պայմանագիրը 2022 թվականի հոկտեմբերի 20-ից համարվում է դադարեցված։

Այս առումով նախ հարկ ենք համարում նշել, որ Հայաստանի Հանրապետության կառավարության 2013 թվականի մարտի 28-ի «Անհատույց օգտագործման իրավունքով գույք տրամադրելու մասին» թիվ 275-Ա որոշմամբ Հայաստանի Հանրապետության սեփականությունը հանդիսացող ու Հայաստանի Հանրապետության կառավարությանն առընթեր Հայաստանի Հանրապետության ոստիկանությանն ամրացված` Երևան քաղաքի Զաքարիա Քանաքեռցու 74 հասցեում գտնվող` 0.11494 հեկտար մակերեսով հողատարածքը (578.6 քառ. մետր և 241.8 քառ. մետր մակերես ունեցող շենքով ու շինություններով) Հայաստանի Հանրապետության օրենսդրությամբ սահմանված կարգով, անհատույց օգտագործման իրավունքով մինչև 2036 թվականի հունիսի 13-ը տրամադրվել է «Սեքյուրիթի Դրիմ» սահմանափակ պատասխանատվությամբ ընկերությանը և սահմանվել է համապատասխան պայմանագրի կնքման վերաբերյալ կարգավորումներ:

Բացի այդ, նախագծով Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին հանձնարարվում է սույն որոշումն ուժի մեջ մտնելուց հետո 1-օրյա ժամկետում «Սեքյուրիթի Դրիմ» սահմանափակ պատասխանատվությամբ ընկերությանը ծանուցել 2013 թվականի հուլիսի 13-ին կնքված «Ոչ բնակելի տարածքի անհատույց օգտագործման թիվ 108/0013 պայմանագիրը 2022 թվականի հոկտեմբերի 20-ից դադարելու և Երևան քաղաքի Զաքարիա Քանաքեռցու 74 հասցեում գտնվող անշարժ գույքի հանձնման ընդունման աշխատանքները համատեղ իրականացնելու մասին:

Այս առումով հարկ ենք համարում անդրադառնալ հետևյալ իրավակարգավորումներին՝

ՀՀ քաղաքացիական օրենսգրքի 699-րդ /Գույքի անհատույց օգտագործման պայմանագրի դադարումը/ հոդվածի 1-ին մասի համաձայն՝ գույքի անհատույց օգտագործման պայմանագիրը դադարում է փոխառու քաղաքացու մահվամբ կամ փոխառու իրավաբանական անձի լուծարմամբ, եթե այլ բան նախատեսված չէ պայմանագրով:

Այսպիսով՝ օրեսդիրը հստակ նախատեսել է պայամանագրի դադարման դեպքերը: Իսկ ինչ վերաբերում է պայմանագրով նախատեսված այլ դեպքերին, ապա հարկ է նշել, որ նախագծի հիմնավորմամբ անդրադարձ չի կատարվել պայմանագրի դրույթներին, ուստի պարզ չէ, թե ինչ պայմաններով է կնքվել համապատասխան պայմանագիրը և արդյոք պայմանագրի դադարման այլ հիմքեր նախատեսված են:

Նախագծին կից ներկայացված հիմնավորման համաձայն՝ «Հայաստանի Հանրապետության կառավարության որոշմամբ ՀՀ ոստիկանության ենթակայության ներքո ստեղծվել է «Ոստիկանության տեսալուսանկարահանող էլեկտրոնային համակարգերի կառավարման կենտրոն» պետական ոչ առևտրային կազմակերպությունը։ Որոշման նախատեսվել է Հայաստանի Հանրապետության սեփականությունը հանդիսացող և Հայաստանի Հանրապետության ոստիկանությանն ամրացված՝ Երևան քաղաքի Զաքարիա Քանաքեռցու 74 հասցեում գտնվող անշարժ գույքը անժամկետ և անհատույց օգտագործման իրավունքով ամրացնել «Ոստիկանության տեսալուսանկարահանող էլեկտրոնային համակարգերի կառավարման կենտրոն» պետական ոչ առևտրային կազմակերպությանը։ Նշված գույքը ներկայումս անհատույց օգտագործման իրավունքով տրված է Սեքյուրիթի Դրիմ» սահմանափակ պատասխանատվությամբ ընկերությանը: 


Ելնելով վերը նշվածից՝ անհրաժեշտություն է առաջացել ուժը կորցրած ճանաչել Հայաստանի Հանրապետության կառավարության 2013 թվականի մարտի 28-ի թիվ 275-Ա որոշումը և լուծել 2013 թվականի հուլիսի 13-ին կնքված թիվ 108/0013 պայմանագիրը։»:
Այս առումով հարկ ենք համարում նշել, որ նորմատիվ իրավական ակտի ընդունման հիմնավորման ճիշտ կառուցվածքը և բովանդակությունն ունեն առանցքային նշանակություն, հետևաբար իրավական ակտի հիմնավորման մեջ պետք է ներառել իրավական ակտի ընդունման անհրաժեշտությունը, ընթացիկ իրավիճակը և խնդիրները, տվյալ բնագավառում իրականացվող քաղաքականությունը, կարգավորման նպատակը, բնույթը և ակնկալվող արդյունքը: Այնինչ, տվյալ դեպքում նախագծին կից ներկայացված հիմնավորումից հնարավոր չէ լիարժեք ձևով գնահատել ներկայացված նախագծի իրավաչափությունը, քանի որ բացակայում են համապատասխան ընկերության հետ կնքված պայմանագրի վերաբերյալ կարգավորումները, ինչն էական նշանակություն և կարևորություն ունի ներկայացված առաջարկությունների հիմնավորվածությունը լիարժեք ձևով գնահատելու համար:

Ելնելով վերոգրյալից՝ հայտնում ենք, որ նախագծերով առաջարկվող իրավակարգավորումները խնդրահարույց են ՀՀ քաղաքացիական օրենսգրքի վերոնշյալ կարգավորումների համատեքստում, ուստի նախագիծն ունի վերանայման և լրամշակման կարիք: 
	Ընդունվել է
Հայաստանի Հանրապետության կառավարությանն առընթեր պետական գույքի կառավարման վարչության և «Սեքյուրիթի Դրիմ» սահմանափակ պատասխանատվությամբ ընկերության միջև 2013 թվականի հուլիսի 13-ին կնքված «Ոչ բնակելի տարածքի անհատույց օգտագործման թիվ 108/0013 պայմանագիրի 7-րդ կետի 7․2-րդ ենթակետի համաձայն Պայմանագրի գործողությունը կարող է դադարել ՀՀ կառավարության համապատասխան որոշմամբ կամ կողմերի համաձայնությամբ՝ ցանկացած այլ ժամկետում՝ երկու ամիս առաջ այդ մասին ծանուցելով մյուս կողմին, ինչը ձևակերպվում է նոտարական վավերացմամբ համաձայնագրով։
Հիմնավորոման մեջ կատարվել է համապատասխան լրացում, ուստի նախագծի լրամշակման անհրաժեշտությունը բացակայում է։ 


ՀՀ ՈՍՏԻԿԱՆՈՒԹՅՈՒՆ
